ԱՄՓՈՓԱԹԵՐԹ

|  |  |  |  |  |  |  |
| --- | --- | --- | --- | --- | --- | --- |
| «ՄԱՌԱ ԵՎ ԴՈՒՍՏՐԵՐ» ՍՊԸ-ի կողմից ներկայացված ՀՀ Արմավիրի մարզի, Արաքս համայնքի, Ջրարբի բնակավայրում գտնվող 288 աշակերտական տեղով միջնակարգ դպրոցի կառուցման շրջակա միջավայրի վրա ազդեցության գնահատման հաշվետվության վերաբերյալ առաջարկություններ և դիտողություններ | | | | | | |
| **ՀՀ** | **Ներկայացված դիտողությունները** | | **Դիտողության պատասխանը** | | **Հիմնավորում** | **Կարծիք** |
| **ՀՀ Շրջակա միջավայրի նախարարություն** | | | | | | |
|  | «4․ Շրջակա միջավայրի վրա ազդեցության գնահատման կազմման իրավական հիմքերը» բաժնի «Մթնոլորտային օդի պահպանության մասին» ՀՀ օրենք ՀՕ-522-Ն-ը փոխարինել ՀՕ-121-ով | | Փոխարինվել է | |  |  |
|  | «11.Շրջակա միջավայրի վրա հնարավոր ազդեցությունները և վնասակար ազդեցությունների բացառմանը, նվազեցմանն ու փոխհատուցմանն ուղղված բնապահպանական միջոցառումների ծրագիրը» և «13․ Բնապահպանական միջոցառումների (բնապահպանական կառավարման) պլան» բաժնիններում օդային ավազանի աղտոտվածությանը վերաբերող բոլոր միջոցառումները՝ համապատասխանեցնել «Մթնոլորտային օդի պահպանության մասին» օրենքի 11-րդ հոդվածի, 2-րդ կետի միջոցառումների դրույթներին | | Լրացվել է: | |  |  |
|  | «Օդային ավազան» ենթաբաժնում «Մթնոլորտային օդի աղտոտվածության դիտարկումներն» արտահայտությունը փոխարինել «Մթնոլորտային օդի որակի մոնիթորինգ» արտահայտությունով | | Փոխարինվել է (Էջ 17) | |  |  |
|  | Նախագծում ջրցանի վերաբերյալ տեղեկատվությունը ներկայացնելիս առաջնորդվել «Օդի դրական ջերմաստիճանի դեպքում շինարարական հրապարակը, բացառությամբ վերանորոգվող և վերակառուցվող փողոցների, օրվա ընթացքում պարբերաբար ջրել` բացառելով կեղտաջրերի թափանցումը շինարարական հրապարակի սահմաններից դուրս» («Մթնոլորտային օդի պահպանության մասին» օրենքի 11-րդ հոդված, 4-րդ կետ), որը նպատակ է հետապնդում կանխարգելել փոշեառաջացումը և իրականացնել փոշենստեցում | | Ուղղվել է (Էջ 52) | |  |  |
|  | Ներառել կաթսայատնից և տրանսպորտից վնասակար նյութերի արտանետումների որակական և քանակական բնութագրերը | | Լրացվել է (Էջ 51) | |  |  |
|  | Անհրաժեշտ է հստակեցնել ում է պատկանում դպրոցի հարակից տարածքում գոյություն ունեցող ջրագիծը, որտեղից շինարարական աշխատանքների ընթացքում ապահովվելու է աշխատակիցների խմելու-կենցաղային նպատակների համար անհրաժեշտ ջուրը, ինչպես նաև պայմանագրային հիմունքներով տեխնիկական նպատակների համար բերվող ջրի աղբյուրները՝ ջրօգտագործման թույլտվության առկայությունը ստուգելու համար: Հաշվետվությունում բացակայում է շահագործման փուլին վերաբերող տեղեկատվությունը | | Գոյություն ունեցող ջրագիծը, ըստ տեխնիկական պայմանի, պատկանում է համայնքին, ինչպես նաև շահագործման փուլում ջրամատակարարումը միացվում է գոյություն ունեցող համայնքային ցանցին:  (Էջ 48, 54) | |  |  |
|  | Համաձայն ջրային օրենսգրքի 37.1 հոդվածի 13-րդ կետի Արարատյան դաշտի՝ Ջրային ռեսուրսների կառավարման և պահպանության մարմնի ղեկավարի սահմանած Արարատի և Արմավիրի մարզերի համայնքներում արգելվում է նոր հորատանցքերի միջոցով, իսկ ձկնաբուծական նպատակներով՝ նաև գործող հորատանցքերի միջոցով նոր ջրօգտագործման թույլտվությունների տրամադրումը, եթե ջրավազանային կառավարման պլաններով այլ բան նախատեսված չէ, ինչպես նաև Ջրային ռեսուրսների կառավարման և պահպանության մարմնի ղեկավարի 2024թ-ի հունիսի 5-ի 198-Ն հրամանի՝ Արմավիրի մարզի Արաքս համայնքի Ջրարբի բնակավայրում արգելվում է նոր հորատանցքերի հորատումը | | Նոր հորատանցքներ նախատեսված չեն: Տարածքում տեղադրված են լրացուցիչ հակահրդեհային ջրավազաններ: | |  |  |
|  | Հաշվետվության «6. Ձեռնարկողի անվանումը, գտնվելու վայրը և նպատակը» բաժնում անհրաժեշտ է խմբագրել «Ջրարբի բնակավայրի միջնակարգ դպրոցի կառուցումը նախատեսվում է իրականացնել ՀՀ Արարատի մարզի Գետազատ բնակավայրում» մեջբերումը, քանի որ հաշվետվությունը վերաբերում է Արմավիրի մարզի Արաքս համայնքի Ջրարբի բնակավայրում նոր կառուցվող դպրոցի կառուցմանը | | Խմբագրվել է | |  |  |
|  | Անհրաժեշտ է հստակեցնել «Հողային աշխատանքներ.» (էջ40) և «11.5 Թափոններ.» (էջ 53) բաժիններում նշված ավելացած հողային զանգվածի անհամապատասխանությունը | | Ուղղվել է: | |  |  |
|  | «8․1․1․ Կլիմա և օդային ավազան» ենթաբաժնում առկա օդի խոնավության արժեքները առաջարկում եմ փոխարինել «Շինարարական կլիմայաբանություն ՀՀՇՆ 22-01-2024» (<https://www.arlis.am/hy/acts/195026>) նորացված նորմատիվային փաստաթղթում առկա «Արմավիր» օդերևութաբանական կայանի օդի խոնավության կլիմայական արժեքներով աղյուսակային տեսքով, իսկ կլիմայի նկարագրության տեքստում ներառել այդ արժեքները | | Առաջարկությունն ընդունվել է և փոխարինվել | |  |  |
|  | «11․5 Թափոններ» բաժնում վերանայել առաջացող թափոնների անվանումները և ծածկագրերը, և նույնականացնել ՀՀ բնապահպանության նախարարի 2006 թվականի N 342–Ն հրամանով հաստատված «ՀՀ տարածքում գոյացող արտադրության և սպառման թափոնների ցանկ»-ի անվանումների և ծածկագրերի հետ | | Վերանայվել է | |  |  |
|  | «8․1․5․ Հատուկ պահպանվող տարածքներ» ենթակետի գ. պարբերությունում «232» թիվը փոխարինել «233» թվով | | Փոխարինվել է | |  |  |
|  | Նախագծի «11․13 Բարեկարգում և Կանաչապատում» ենթակետում նախատեսվող կանաչապատման աշխատանքներն իրականացնել Կառավարության 08.02.2018 թվականի N 108-Ն որոշման համապատասխան | | Խմբագրվել է | |  |  |
|  | Մոտակա բնության հատուկ պահպանվող տարածքների, Կարմիր գրքում առկա կենդանական և բուսական տեսակների վերաբերյալ տեղեկատվություն տրամադրելու համար անհրաժեշտ է նախագծում ներկայացնել տարածքի WGS-84 (ARMREF 02) կոորդինատային տվյալներով քարտեզ-սխեմա | | Հավելված 6-ում ավելացվել է նաև գլխավոր հատակագիծ՝ տեղակապման կոորդինատներով (Էջ 87) | |  |  |
|  | Նախատեսվող գործունեության ենթակա տարածքի առկա վիճակը և նախատեսվող գործունեության նկարագիրը ներկայացվել է թերի․ Անհրաժեշտ է հստակեցնել գոյություն ունեցող դպրոցի շենքի և այլ կառույցների առկայությունը, դրանց պահպանման կամ քանդման վերաբերյալ նկարագիրը: Հաշվետվությամբ նշվել է նաև քանդման արդյունքում առաջացող թափոնների վերաբերյալ, անհրաժեշտ է հստակեցում և քանդման արդյունքում առաջացող թափոնների և դրանց կազմակերպման վերաբերյալ նկարագիր | | Խմբագրվել է: Կից տարածքում գոյություն ունեցող շենքերը պահպանվում են: Դպրոցի կառուցման համար հատկացված է նոր տարածք, որը ազատ է շինություններից: Ուստի քանդման աշխատանքներ նախատեված չեն: (Էջ 10) | |  |  |
|  | իրադրության սխեման ներկայացնել՝ նշելով հեռավորությունները բնակելի տներից, հողամասերից, ճանապարհից և այլն): Իրադրային սխեմայով նշել նաև նախագծվող և կից տարածքներով անցնող գազի մատակարարման խողովակի և ջրատարի տեղադիրքերը և հեռավորությունները գործունեության ենթակա տարածքից, ներկայացնել միջոցառումներ դրանց պահպանման համար՝ բացառելով որևէ շինարարական աշխատանքներ պահպանման գոտում, նախատեսվող միջոցառումները ներառել բնապահպանական կառավարման պլանում | | Իրադրության սխեմայում չափերը մեծացվել են, որպեսզի տեսանելի լինեն: Իրադրության հատակագծում երևում են վերգետնյա ցանցերը:  Գոյություն ունեցող ցանցերի միացումները և դիրքերը տրված են նախագծի համապատասխան բաժիններում: (Էջ 86) | |  |  |
|  | Հաշվետվությամբ, գլխավոր հատակագծով, նախագծային փաստաթղթով, կադաստրի վկայականով և նախագծման թույլտվությամբ ներկայացված հողամասի մակերեսի, կառուցապատման, կանաչապատման և անջրանցիկ տարածնքներին վերաբերող ցուցանիշներում կան անհամապատասխանություններ. Անհրաժեշտ է ներկայացնել պարզաբանում և հստակեցնել նախատեսվող գործունեության հողամասի մակերեսի, կառուցապատման, կանաչապատման և անջրանցիկ տարածքների ցուցանիշները փաթեթում և համապատասխանեցնել ներկայացված հիմք հանդիսացող փաստաթղթերին (կադաստրի վկայական, նախագծման թույլտվություն և այլն) | | Լրացվել է: Ցուցանիշներն ուղղվել են: (Էջ 13) | |  |  |
|  | Ապահովել նախագծման թույլտվությամբ սահմանված կանաչապատման 30 տոկոսը, Հաշվետվությունում ներառել համայնքապետարանի հետ համաձայնեցված կանաչապատման էսքիզային նախագիծը՝ նախագծման թույլտվությամբ սահմանված 30 տոկոսին համապատասխան կանաչապատման լուծումներով | | Դպրոցի կառուցման և հետագա նորմալ շահագործման համար հատկացված տարածքի սահմաններում իրականացված է հնարավորինս կանաչապատ հատվածներ, ընդորում հաշվի է առնվել ստորգետնյա ջրերի առկայությունը: | |  |  |
|  | Նոր ենթակայանի կառուցման և օդային գծերի տեղափոխման վերաբերյալ նկարագիրը բացակայում է. Անհրաժեշտ ներառել ենթակայանի տեղադրման և օդային գծերի տեղափոխման լուծումները համապատասխան հիմնավորումներով | | Հաշվետվությունում վրիպակ է եղել, ենթակայան նախատեսված չէ: Իսկ օդային գծերի տեղափոխման անհրաժեշտություն չկա | |  |  |
|  | ներկայացնել էլ. ենթակայանի նկարագիրը /հաղորդման գծերի անցկացման ուղեգիծը, տեղադրման վայրը, մակերեսը և այլն/, իրականացման աշխատանքները, ազդեցությունները և միջոցառումները | | Հաշվետվությունում վրիպակ է եղել, ենթակայան նախատեսված չէ: | |  |  |
|  | Հաշվի առնելով ստորերկրյա ջրերի առկայությունը՝ հաստատված 2.1-2.5 մ խորության վրա՝ անհրաժեշտ է Հաշվետվությունում ներկայացնել նաև գրունտային ջրերի հեռացման (դրենաժային) համակարգի տեխնիկական պարամետրերը, նոր կառուցվող հիմքերի ջրամեկուսացման լուծումները: Նախատեսել դպրոցի կառույցի սեյսմանվտանգությունն ապահովող միջոցառումներ գրունտային ջրերի առկայությամբ պայմանավորված | | Նախագծում նախատեսված է շենքի ստորգետնյա հատվածում օգտագործել B25 W8 դասի բետոն՝ որպես անջրաթափանց նյութ օգտագործելով ՊԵՆԵՏՐՈՆ նյութը:  Շինարարության ընթացքում փոսորակի փորման ժամանակ նախատեսվում է կատարել ստորգետնյա ջրերի հեռացում: | |  |  |
|  | Դպրոցի աշակերտների թվաքանակով պայմանավորված հիմնավորել հեռացվող հոսքաջրերի և մաքրման կայանի հզորության համապատասխանությունը | | Ըստ տեխնիկական պայմանի բնակավայրն ունի գործող կոյուղու ցանց, ուստի մաքրման կայանի տեղադրումը անիմաստ է. Հաշվետվության մեջ վրիպակ է եղել: Ուղղվել է: | |  |  |
|  | Տանիքին տեղադրվող ՖՎ վահանակների վնասման կամ ոչ պիտանի դառնալու դեպքում դրանք որպես վտանգավոր թափոններ հավաքման, պահման կամ հեռացման եղանակը, ձևը, տեղը | | ՖՎ համակարգ տեղադրող կազմակերպությունը շահագործման ընթացքում կատարելու է անհրաժեշտ բոլոր միջոցառումները:  Շահագործման արդյունքում առաջացած հարցերը նախագծային փաստաթղթերում ներառված չեն: | |  |  |
|  | Մասնակիցների ցանկի տարեթիվը չի համապատասխանում հանրային լսման անցկացման տարեթվին | | Մասնակիցների ցանկում հայտնվել է վրիպակ: Լսումները եղել են համաձայն թերթում նշված օրվան: | |  |  |
|  | Ներկայացված հատակագծով արտացոլված նախատեսվող շինությունները (դպրոցի շենք, կաթսայատուն, ավտոկայանատեղի, արտակարգ իրավիճակներում հրդեհ-անվտանգային մեքենաների մուտքերը, ելքերը և այլն), տեղեկատվությունը ներառել Հաշվետվություն նաև բովանդակային | | Ավելացվել է: (էջ 12) | |  |  |
|  | Նկուղային հարկում տեղադրվող ռեզերվուարների քանակը, տեղադրումը, հնարավոր հողային աշխատանքները (ծավալը, պահմանման եղանակը, տեղափոխման վայրը)և այլն | | Հակահրդեհային ռեզերվուարները տեղադրված են տարածքում՝ ստորգետնյա, իսկ նկուղային հարկում ռեզերվուար չի տեղադրվում: | |  |  |
|  | էլեկտրամատակարարման, գազամատակարարման, ջրամատակարարման տեխնիկական պայմանները՝ տրամադրված համապատասխան լիազոր մարմինների կողմից, համապատասխան բաժիններում տեղեկատվությունը ներկայացնել համաձայն տեխնիկական պայմաններով սահմանված ցուցանիշների | | Էլետրամատակարարման միացման համար ըստ տեխ պայմանի տրվում է միայն գումար՝ սահմանված կարգով:  Գազամատակարարման տեխնիկական պայմանը կցվել է հաշվետվությանը (Էջ96):  Ջրամատակարարման և ջրահեռացման ցանցերը պատկանում են համայնքին և համաձայնեցված է իրենց հետ: | |  |  |
|  | Ներառել ՆԳՆ «Տեխնիկական անվտանգության ազգային կենտրոն» ՊՈԱԿ-ի կողմից տրամադրված եզրակացության վերաբերյալ տեղեկատվություն | | Ներառվել է (էջ 98) | |  |  |
| Շրջակա միջավայրի նախարարության ստորաբաժիններ | | | | | |  |
| ՀՀ կադաստրի կոմիտե | | | | | |  |
|  | | «Մառա և դուստրեր» ՍՊԸ-ի կողմից ներկայացված ՀՀ Արմավիրի մարզի Արաքս համայնքի Ջրարբի բնակավայրում նոր կառուցվող դպրոցի կառուցման՝ շրջակա միջավայրի վրա ազդեցության գնահատման հաշվետվության վերաբերյալ կոմիտեն իր գործառույթների շրջանակում դիտողություններ չունի:  Միաժամանակ առաջարկում ենք փաստաթղթերի փաթեթում ներառել անշարժ գույքի նկատմամբ իրավունքների պետական գրանցման N 09092025-04-0064 վկայականը և ճարտարապետահատակագծային առաջադրանքում նշված հողամասի տվյալները (հասցե, մակերես, կադաստրային ծածկագիր) համապատասխանեցնել գործող վկայականի տվյալներին: | Ընդունված է ի գիտություն |  | |  |
| ՀՀ ԿԳՄՍ | | | | | | |
|  | «Մինչև 2026 թվականը կառուցվող, հիմնանորոգվող կամ վերակառուցվող 300 դպրոցների» ծրագրի շրջանակներում` «Մառա և դուստրեր» ՍՊԸ-ի կողմից Արմավիրի մարզի Արաքս համայնքի Ջրարբի բնակավայրում նոր կառուցվող դպրոցի կառուցման՝ շրջակա միջավայրի վրա ազդեցության գնահատման հաշվետվության վերաբերյալ տեղեկացնում ենք, որ նախարարությունը առարկություններ և դիտողություններ չունի:  Միաժամանակ հայտնում ենք, որ համաձայն ՀՀ կառավարության 2002 թ. ապրիլի 20-ի N 438 որոշման 43-րդ կետի` Հիմնարկները, իրավաբանական և ֆիզիկական անձինք աշխատանքների կատարման ժամանակ պատմական, գիտական, գեղարվեստական և այլ մշակութային արժեք ունեցող հնագիտական և մյուս օբյեկտների հայտնաբերման պահից պարտավոր են դադարեցնել աշխատանքները և դրա մասին անհապաղ հայտնել լիազորված մարմնին: | | Ընդունված է ի գիտություն | |  |  |
| ՀՀ ՔԱՂԱՔԱՇԻՆՈՒԹՅԱՆ ԿՈՄԻՏԵ | | | | | |  |
|  | ՀՀ Արմավիրի մարզի Արաքս համայնքի Ջրարբի բնակավայրում նոր կառուցվող դպրոցի  կառուցման՝ շրջակա միջավայրի վրա ազդեցության գնահատման հաշվետվության վերաբերյալ ՀՀ քաղաքաշինության կոմիտեն (այսուհետ՝ Կոմիտե) առարկություններ չունի՝ կառուցապատման հետագա գործառույթները  ՀՀ օրենսդրության, նորմատի­­վա­­տեխնիկական փաստաթղթերի պահանջներին համապատասխան իրականացնելու պայմանով:  Միաժամանակ տեղեկացնում եմ, որ քաղաքաշինական հարցերի շուրջ Կոմիտեն իր կարծիքը կհայտնի նախագիծը պետական համալիր փորձաքննության ներկայացնելու ժամանակ | | Ընդունված է ի գիտություն | |  |  |
|  | ՀՀ ՆԳՆ | | | | | |
|  | «Մառա և դուստրեր» ՍՊԸ-ի կողմից Արմավիրի մարզի Արաքս համայնքի Ջրարբի բնակավայրում նոր կառուցվող դպրոցի  կառուցման՝ շրջակա միջավայրի վրա ազդեցության գնահատման հաշվետվության վերաբերյալ ՀՀ ներքին գործերի նախարարությունն առաջարկություններ չունի։  Միաժամանակ տեղեկացնում եմ, որ արտադրական վտանգավոր օբյեկտի (կաթսայատուն) կառուցում նախատեսելու դեպքում անհրաժեշտ է աշխատանքային նախագիծը ներկայացնել տեխնիկական անվտանգության փորձաքննության (հիմք՝ «Տեխնիկական անվտանգության ապահովման պետական կարգավորման մասին» ՀՀ օրենքի 6-րդ հոդվածի 1-ին մասի 1-ին կետի «բ» ենթակետ)։ | | Ընդունված է ի գիտություն | |  |  |